C 78/42
3.5.5.
SL
Uradni list Evropske unije
18.2.2022
Pri „imitacijah“ arom 1.
Imena žganih pijač (kategorije in geografske označbe) se uporabljajo izključno: a. za opis, predstavitev ali označevanje žgane pijače, ki izpolnjuje zahteve ustrezne kategorije ali geografske označbe; ali b. v sestavljenem izrazu, sklicevanju, seznamu sestavin, mešanici ali tipizirani žgani pijači z vsemi ustreznimi določbami. 2.
Izjema: pravno ime kategorije žgane pijače (ne ime geografske označbe) je bilo uporabljeno za določitev: a. arome ali b. živila razen pijače, aromatizirane s to aromo, tudi če slednja ne izpolnjujeta določb za sklicevanja, pod pogojem da so taka pravna imena dopolnjena z izrazom „aroma“ ali morebitnim drugim podobnim izrazom.
3.5.6.
Sklicevanja na geografske označbe Poleg priporočila o neuporabi „primerljivih“ sestavin (razen za druge žgane pijače, v skladu z določbami o sklicevanjih), bi vsako sklicevanje na žgano pijačo z geografsko označbo moralo obenem biti skladno s pogojem, da je okus prepoznaven in ga je mogoče pripisati predvsem tej geografski označbi.
Zaradi navedene zahteve so pregledi posebej zapleteni, saj je že sedaj dokaj težko preverjati prisotnost avtentičnega whiskyja ali mareličnega žganja v živilih, kot so torta, čokolada ali jogurt, še težje pa je izvajati analitične in organoleptične preglede, ali je na primer whisky res Scotch Whisky oziroma ali je marelično žganje res Kecskeméti barackpálinka.
Priporočeno je, da se pregledi osredotočijo na dokumentacijo, ki je med pregledi na kraju samem na voljo v prostorih proizvodnje: proizvajalca živil, kot so torta, čokolada itd. (v zgornjih primerih), se lahko prosi, naj sporoči dobavitelja žganih pijač z geografsko označbo ter zagotovi recepte in dokumentacijo.
Obstaja lahko tudi poseben sporazum z dobaviteljem v zvezi z avtentičnostjo proizvoda.
Obstoj take dokumentacije lahko prispeva k dokazovanju avtentičnosti.
Vendar neobstoj dokumentacije o dobavitelju ne pomeni nujno goljufije, lahko pa je razlog za dodatne poizvedbe.
Če sledljivost dokumentacije ne zagotovi ustreznih jamstev in če so še vedno dvomi, se lahko uporabijo analitični preizkusi.
Odvisno od primera je morda primerno uporabiti analizo z izotopsko masno spektrometrijo ter uporabiti izotopske podatkovne zbirke kot referenco.
#40 – Primeri:
V seminarju o nadzoru, ki ga je v letu 2018 organiziral GD AGRI, je bil predstavljen primer, kako bi bilo mogoče z uporabo izotopskih vrednosti uporabljene vode preveriti, ali je bila vodka proizvedena na Poljskem ali Švedskem, saj so izotopske vrednosti na severu drugačne.
V primeru „Kecskeméti barackpálinka“ se uporabljajo marelice, ki lahko razkrijejo določen vzorec, ki ga je pri izvedbi izotopske analize mogoče izslediti.
Seveda se take analize lahko zdijo kompleksne, a to je le možna metoda za opredelitev proizvoda, ne gre pa za sistematične zahteve.
Pristojni organ mora sam ugotoviti najboljše orodje za uporabo.